### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra KF**

Århus Kommune er fuld af små lommer, hvor der kan gøres mere for at fremme den grønne dagsorden. Tomme asfaltpletter ved busskure og p pladser, brostensrabatter langs veje og stier, oversete pletter af grus, jord eller forsømt græs i bybilledet. Alle disse steder kan aktiveres og begrønnes, til gavn for planter, insekter og borgere. I Haderslev Kommune går man efter at blive [adresse] vildeste kommune, ved at bede borgerne komme med deres forslag til grønne og vilde ideer inde i byen.

Inspireret af dette ønsker Det Konservative Folkeparti at bede borgerne i [adresse] hjælpe med at finde de døde pletter og komme med deres forslag til at gøre dem levende.

Det foreslås at afsætte 1,5 mio kr årligt til en grøn pulje, som skal bruges til at skabenyt liv på disse pletter.

Det kan f.eks. være vilde frø, buske, frugttræer, minihaver, eller andre forslag borgerne kan komme med. Det foreslås også at afsætte et engangsbeløb til at udvide appen BorgerTip, så borgerne kan bruge den til at fotografere og indsende de pletter, som ønskes begrønnes.

På vegne af byrådsgruppen

Joan Sørensen, Margit Kjeldsen og Minna Mathiesen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.